  Анжелика Тихонова корреспондент 14-20 южтолэзе Ижкарын биатлонъя Россилэн Чемпионатэз но Кубокезлэн 8-тӥ люкетэз ортчозы. Нырысетӥ ӵошатсконъёс 16-тӥ южтолэзе луозы, ивортэ Удмуртиысь физкультурая, спортъя но егитъёслэн политиказыя министерстволэн пресс-службаез. Ӵошатсконъёсы кунысьтымы 12 улосъёсысь 100 пала спортсменъёс пыриськозы. Та ӵошатсконъёс Россилэн Чемпионатэзлэн олимпи шудонъёсы пырисьтэм амалъёсъя вожвылъяськонъёсыз ортчемен тунсыко луо. Соос ӧвӧл Олимпи программаын. Соос аспӧртэмесь, соосты телевизор пыр уд адӟы. Со сяна, та стартъёс командаослы, спортсменъёслы Россилэн Чемпионатэзлэн йылпумъясь валтӥсь ӵошатсконъёсыз азьын, кудъёсыз Тюменьын ортчозы, берпуметӥосыз луо Иван Черезов, Удмуртиысь биатлонъя федерацилэн кивалтӥсезИжкарын спортсменъёс камандаен ӵошатскозы, суперспринтын но мегамасс-стартын вожвылъяськозы. Стартэ тодмо спортсменъёс но пыриськозы. Соос пӧлын Россилэн трос пол чемпионкаез Маргарита Васильева, Красноярскын ортчем Дунневыл универсиадалэн кык полэс ыргон призёрез Елена Чиркова, Дунневыл Кубоклэн люкетаз вормись Юрий Шопин, Олимпи чемпион Алексей Волков но мукетъёсыз. Удмуртилэсь данзэ утёзы 5 спортсменъёс: Дмитрий Шамаев, Евгений Шамеев, Владимир Семаков, Виктор Плицев но Максим Макаров. Ӵошатсконъёслэн радлыксы: 16-тӥ южтолэзе 10:45 – 7,5 иськеме командаен ӵошатскон – нылкышноос 12:45 – 10 иськеме командаен ӵошатскон – воргоронъёс 17-тӥ южтолэзе 10:45 – 2,4 иськеме суперспринт (пролог) – нылкышноос 12:15 – 3,6 иськеме суперспринт (пролог) – воргоронъёс 13:25 – 4 иськеме суперспринт – нылкышноос 14:25 – 6 иськеме суперспринт – воргоронъёс 19-тӥ южтолэзе 10:45 – 12 иськеме мегамасс-старт – нылкышноос 12:45 – 15 иськеме мегамасс-старт - воргоронъёс Тегъёс: Спорт Ижкар Биатлон Удмуртия  